Die sanger Gerhard Steyn, wat al vyftien jaar musiek maak in Suid-Afrika, het onlangs ŉ nuwe musiekvrystelling gemaak waarin hy sê Afrikaans is hier om te bly.
Hy vertel dit was vir hom belangrik om ook sy stem dik te maak oor Afrikaans. “As jou taal bedreig word, word jy bedreig. Dit laat my ook dan wonder oor wat eendag van ons kinders gaan word. Gaan hulle dit bloot nie praat nie? Dis deel van my kultuur en dit raak my wese aan.”
Sy musiekvideo het reeds baie positiewe reaksie ontvang. Daarin sing hy: “Verander al die name soos dit sommiges pas. Een ding is verseker; my hart verander nie. Ek is lief vir hierdie land. Ek is lief vir ons volk. Ek is baie trots om Afrikaans te wees.”
Hy sê Afrikaans gaan nie van hom of enigeen wat daarvoor baklei, weggevat word nie. “Jy kan nie my Bybel van my hande vat of my taal van my lippe skeur nie. Ek is lief daarvoor.”
Hulle se protesaksie is nie in Afrikaners se bloed nie-wel, die teendeel is bewys. Ons is ook Afrikane en SAL ook aktiviste wees vir ons taal Afrikaans! Ons sal letterlik ook toi-toi vir ons taal as dit moet! LANK LEWE ONS EN AFRIKAANS!